লর্ড অব দ্য ফ্লাইজ
লর্ড অব দ্য ফ্লাইজ (ইংরেজি: Lord of the Flies) ব্রিটিশ লেখক উইলিয়াম গোল্ডিং রচিত ১৯৫৪ সালের উপন্যাস। গল্পটি একদল ব্রিটিশ বালকের একটি জনবসতিহীন দ্বীপে আটকা পড়া এবং নিজেদের শাসন করার জন্য তাদের বিপর্যয়কর প্রচেষ্টাকে কেন্দ্র করে গড়ে ওঠেছে। বিষয়বস্তুতে রয়েছে দলগত ও একক চিন্তাভাবনা, যুক্তিবাদী ও মানসিক প্রতিক্রিয়া এবং নৈতিকতা ও অনৈতিকতার মতপার্থক্য। গোল্ডিংয়ের প্রথম উপন্যাসটি ইতিবাচক পর্যালোচনা লাভ করে। এটি মডার্ন লাইব্রেরির ১০০ সেরা উপন্যাস, সম্পাদকদের তালিকায় ৪১তম এবং পাঠকদের তালিকায় ২৫তম স্থান অধিকার করে। ২০০৩ সালে এটি বিবিসির দ্য বিগ রিড জরিপে ৭০তম স্থান, ও ২০০৫ সালে টাইম পত্রিকা বইটিকে ১৯২৩ থেকে ২০০৪ পর্যন্ত প্রকাশিত ১০০ সেরা ইংরেজি ভাষার উপন্যাসের একটি এবং সর্বকালের ১০০ সেরা প্রাপ্তবয়সীদের বইয়ের তালিকায় অন্তর্ভুক্ত হয়। ২০১৬ সালের ইউকে জরিপে লর্ড অব দ্য ফ্লাইজ দেশের বিদ্যালয়ের প্রিয় বইয়ের মধ্যে ৩য় স্থান অধিকার করে। এছাড়া এটি বিবিসি নিউজ-এর ২০০৯ সালে প্রকাশিত ১০০ "সবচেয়ে অনুপ্রেরণাদায়ী" উপন্যাসের তালিকায় অন্তর্ভুক্ত হয়।